TV7 JERUUSALEMMA UUDISED
Meie tänased teemad -
USA välisminister hoiatas Netanyahut
Iraan ja Hamas võitlevad ühiselt Iisraeli vastu
Egiptuse kirikud põlevad
Iisraellane ründas araabia autojuhti
Iisraeli saabus Jeemeni juute
TV7 Jeruusalemma Uudistest - Shalom!
Israel Today teatab Iisraeli suurima päevalehe Yediot Ahronoti raportist,
mille väitel USA välisminister John Kerry edastas
enne taaskäivitanud rahukõnelusi terava ähvarduse
Iisraeli peaministrile Benjamin Netanyahule.
Obamale lähedase USA ajakirjaniku Jeffrey Goldbergi sõnul
hoiatas Kerry Netanyahut, et Iisraeli võib peagi oodata
rahvusvaheline kampaania juudiriigi olemasolu tühistamiseks.
Goldbergi tsiteeritud USA valitsusallikate väitel
kardab Netanyahu Obama valitsuse arvates
rahvusvahelist liikumist, mis püüab Iisraeli isoleerida
ja demoniseerida ning sellest patuoinast teha.
Seda kartvat Netanyahu Obama valitsuse sõnul
sama palju kui Iraani tuumaprogrammi.
Välisminister Kerry sõnul oli tal peaminister Netanyahuga
eelmisel teisipäeval avatud ja aus vestlus
USA nägemuse kohta juutide illegaalsest kohalolust
Juudas ja Samaarias.
Arutz Sheva teatel teevad Hamas ja Iraan
erimeelsustest hoolimata Iisraeli osas koostööd.
Kuigi Iraan ja Hamas on Süüria kodusõja tõttu riius,
jätkavad nad ilmselt koostööd Iisraeli-vastastes rünnakutes
ja võitluses Mahmoud Abbasi Fatah' partei vastu
Juudas ja Samaarias.
USA luurefirma Stratford esitles, kuidas Iraani rezhiim kasutab Süüriat
Hamasi rakkudele Juudasse ja Samaariasse relvade saatmiseks.
See toimub vaatamata sellele, et Hamas toetab Süüria sõjas
sunniitlikku opositsiooni, Iraan aga president Assadi režiimi.
Viimasel ajal on Jordaania võimud peatanud kaks erinevat gruppi,
kes püüdsid Süüriast salaja relvi ja uimasteid transportida.
Relvade seas oli tankitõrjerelvi ning maa-õhk tüüpi rakette.
Jordaania on muutunud oluliseks relvade salakaubateeks
Süüria mässulistele.
Jordaania positsioon on keeruline. Balansseerides Süüria režiimi
ja selle vastu olevate araabiamaade vahel,
tuleb arvestada ka enda kohalikelt islamistidelt
ja teistelt opositsioonirühmitustelt lähtuvate ohtudega.
Raporti väitel ei huvitanud tabatud salakaubitseijaid
ei Süüria kodusõda ega Jordaania valitsus.
Luureallikate väitel kuulusid vahistatud PO araablased
vasakpoolsesse Palestiina Vabastusrühmitusse PFLP-GC,
mis on lähedalt seotud Süüria valitsusega
ja mille liikmed on võidelnud ka Süüria rezhiimi poolel.
Anonüümsete allikate väitel olid relvad teel Iisraeli
ja Hebroni mägedesse Juudeas, kus Hamasi toetus on eriti tugev.
Relvi vedanud rühmad teevad ilmselt koostööd
ja aitavad Hamasil piirkonda relvastust koguda,
et see saaks rünnata lähedalasuvaid Iisraeli sõjaväe-
ja tsiviilobjekte, ning heita väljakutseid
ka Fatah' juhitud PO-le.
Koostöö sunniitliku Hamasi, shiiitliku Iraani
ja sekulaarsete araabia natsionalistide vahel
usulahkude vahelise konflikti ajal näitab seda,
kuidas ületamatute ideoloogiliste erimeelsustega rühmitused
on valmis koostööks, kui küsimus on Iisraeli ründamises.
Hamas on olnud eriti kompromissialdis
ideelise ühisvastutuse osas Iraani sunniitlike vaenlastega
Süürias ja Pärsia lahel.
Hamasi juhtkond asus hiljuti Moslemivennaskonna suurima kaitsja
ja Iraani valitsuse peavaenlase Qatariga ühele joonele.
Hamas sai varem Iraanilt heldet toetust,
kuigi see on märgatavalt vähenenud seoses erimeelsustega
Süüria kodusõja suhtes.
Kuid nüüd, kui Hamasi Moslemivennaskonna liitlased
on Egiptuses kaotamas, tunnetab Hamas kasvavat isolatsiooni
ja on pöördunud abi saamiseks Iraani poole.
Arutz Sheva teatel suunab Egiptuse Moslemivennaskond
oma kasvava pettumuse kopti kristlaste vastu.
Egiptuses äratavad praeguses vägivallalaines
tsiviilohvrite kõrval tähelepanu ka kopti kristlased.
Viimase aasta jooksul pärast Hosni Mubaraki
ja hiljem Mohammed Morsi kukutamist on isegi parimatel aegadel
moslemienamuse ebakindlast heatahtlikkusest sõltuvat
koptide kogukonda tabanud rünnakud ja tagakius.
Kopti kristlaste ärisid, kodusid ja kirikuid on tabanud rünnakutetulv.
Eelmisel kolmapäeval hävitati pealtnägijate sõnul 18 kirikut
ning kristlaste rajoonides levivad tulekahjud ja rahutused.
Arutz Sheva teatab ilmselt iisraellaste korraldatud rünnakust
araablase vastu.
Ründajad süütasid tule Kfar Yaloudi araabiaküla lähedal,
mille IKJ väeslagad kustutasid.
Kiviloopimises said viga kaks autot ja kergemalt ka üks araablane.
IKJ sõdurid otsivad süüdlasi.
Rünnakud näisid olevat osa nn Hinnasildi-liikumisest,
kus araablasi tabab juhuslik vägivald
vastuseks juudi kogukondade ründamisele
või juudi omandi hävitamisele.
Enamik juutidevastaseid kiviloopmis- ja tulepommirünnakuid
Juudas ja Samaarias on araablaste korraldatud.
Ainuüksi juulikuus said viga kümned iisraellased.
Siiski kuuleb raporteid ka juutide-poolsest teeterrorist
araablaste vastu.
Tõsiseim neist toimus mullu,
kui araablaste perekond sai viga tulepommirünnakus.
Neis juhtumeis kahtlustatakse enamasti kohalikke Iisraeli juute.
Ometi kaebavad asjaosalised juudi asulad väärsüüdistuste üle
ja paljude nn juudi terrorirünnakute taga võivad olla hoopis araablased,
kes on põhjustanud tahtmatuid tagajärgi.
Arutz Sheva kirjutab uutest immigrantidest.
Juudi Agentuur tõi eelmisel kolmapäeval
salajase ja keeruka operatsiooni käigus Iisraeli 17 Jeemeni juuti.
Uued immigrandid viiakse Lõuna-Iisraeli kohanemiskeskusse.
Juudi Agentuuri andmeil on pärast 2009. a
Jeemenist Iisraeli kolinud üle 150 juudi.
Siis hakkasid Jeemenis tihenema antisemitistlikud juhtumid.
Viimaste aastate vältel on islamistid suunanud rünnakuid
juutide vastu regulaarselt.
Muuhulgas pussitati 2012. a surnuks Sanaa juudikogukonna juhtisik.
Tema surnukeha toodi pika ja raske operatsiooni käigus Iisraeli.
Juudi Agentuur püüab kiiresti Iisraeli tuua kõik Jeemeni juudid,
kes soovivad Iisraeli kolida.
Need olid meie tänased uudised. Shalom ja kohtumiseni!
Tõlge: Monika Jaaguri